armvectores/hy_wikipedia_2023 huggingface dataset:
Նատալյա Նովակ

Նատալյա Նովակ (ուկրաիներեն՝ Новак Наталія Василівна, նոյեմբերի 21, 1955(1955-11-21), Կիև, Ուկրաինական ԽՍՀ, ԽՍՀՄ), ուկրաինացի քաղաքական և պետական գործիչ, 7-8-րդ գումարումների Ուկրաինայի Գերագույն ռադայի ժողովրդական պատգամավոր։


== Կենսագրություն ==


=== Վաղ տարիներ։ Կրթություն ===
Նատալյա Նովակը ծնվել է 1955 թվականի նոյեմբերի 21-ին Կիևում։ Կիևի թիվ 160 միջնակարգ դպրոցի շրջանավարտ։
Գերազանցությամբ ավարտել է Շևչենկոյի անվան Կիևի ազգային համալսարանը և Աձնակազմի կառավարման պետական ակադեմիան։ Ունի երեք բարձրագույն կրթություն՝ պատմական, իրավաբանական և տնտեսական։


=== Կարիերա ===
Աշխատանքային գործունեությունը որպես ուսուցիչ սկսել է 1973 թվականին։ 1979 թվականից մինչև 1993 թվականը Կիևի կրթական հաստատություններում պատմություն, հասարակագիտություն և իրավագիտություն է դասավանդել։ 1993 թվականից մինչև 2001 թվականն աշխատել է Կիևի տարբեր հաստատություններում տեղեկատվության և գովազդի բաժնի վարիչի, իրավախորհրդատուի և իրավաբանական բաժնի ղեկավարի պաշտոններում։
Երեք անգամ ընտրվել է Կիևի քաղաքային խորհրդի պատգամավոր՝ III, IV և V գումարումների։ 2001 թվականից Կիևի քաղաքային խորհուրդում ղեկավարել է Կիևի բյուջեի և սոցիալ-տնտեսական զարգացման հարցերով բաժինը։
1998 թվականից եղել է «Բարեփոխումներ և կարգուկանոն» կուսակցության անդամ։ Ընտրվել է Կիևի V գումարման քաղաքային խորհրդի պատգամավոր Վիտալի Կլիչկոյի «Պորա-ՊՐՊ» դաշինքից։ Կիևյան խորհրդում ընդգրկված է եղել Վիտալի Կլիչկոյի պատգամավորչական խմբում։
Ուկրաինայի 7-րդ գումարման Ժողովրդական պատգամավոր ("ՈՒԴԱՌ"), պետականաշինության և տեղական ինքնակառավարման հարցերով կոմիտեի նախագահի տեղակալ։
Ուկրաինայի 8-րդ գումարման Ժողովրդական պատգամավոր (ԱԱՊ-Համերաշխություն, ընտրվել է ցուցակի 16-րդ համարով), Ուկրաինայի նախագահի, Ուկրաինայի կառավարության, գործադիր իշխանության կենտրոնական մարմինների և քաղաքական կուսակցությունների, ԲՀ քաղաքականության և արդարադատության հարցերով կոմիտեի քաղաքացիական միավորումների գործունեության օրենսդրական ապահովման հարցերով ենթակոմիտեի ղեկավար։
2015 թվականին «Քաղաքացիական դիրքորոշում» կուսակցության կողմից առաջադրվել է Կիևի քաղաքային ղեկավարի պաշտոնում, 1-ին փուլում զբաղեցրել է 13-րդ տեղը՝ հավաքելով ընտրողների ձայների 0,67 %-ը (5848 մարդ)։


== Մրցանակներ, պատվավոր կոչումներ ==
«Ուկրաինայի կրթության գերազանցիկ» կրծքանշան
Ուկրաինայի վաստակավոր տնտեսագետ (2005)


== Ընտանիք ==
Ամուսնացած է, ունի երկու դուստր։


== Ծանոթագրություններ ==


== Արտաքին հղումներ ==
Биография на сайте Киевсовета(ուկր.)
Պիվդենսկի քաղաքային խորհուրդ (Խարկովի մարզ)

Պիվդենսկի քաղաքային խորհուրդ  (ուկրաիներեն՝ Південнеська міська рада), Ուկրաինայի Խարկովի մարզի Խարկովսկի շրջանում։
2001 թվականի տվյալներով Պիվդենսկի քաղաքային խորհրդում բնակվում էր 8795 մարդ։ Բնակավայրը զբաղեցնում է 16,93 կմ² տարածք։ Բնակչության խտությունը կազմում էր 519,5 մարդ/կմ²։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Օստապևսկի գյուղական խորհուրդ (Վելիկոբագաչանսկի շրջան)

Օստապևսկի գյուղական խորհուրդ  (ուկրաիներեն՝ Остап'ївська сільська рада), Ուկրաինայի Պոլտավայի մարզի Վելիկոբագաչևսկի շրջանում։
2001 թվականի տվյալներով Օստապևսկի գյուղական խորհրդում բնակվում էր 1767 մարդ։ Բնակավայրը զբաղեցնում է 95,70 կմ² տարածք։ Բնակչության խտությունը կազմում էր 18,46 մարդ/կմ²։ Խորհրդում կա 6 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Բորշչուկովո

Բորշչուկովո (ռուս.՝ Борщуково), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մայա (Դիադինի գավառ)

Մայա, գյուղ Արևմտյան Հայաստանում, Էրզրումի վիլայեթի Դիադինի գավառակում։ Գտնվում էր Դիադին քաղաքի և Ջուջան գյուղի միջև։


== Պատմամշակութային կառույցներ ==
Մայայից քիչ հեռու գնտվում էր Մայա բերդը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սրահ

Սրահ, հոլ (անգլ.՝ hall) սկզբնապես՝ բարձր, երկլանջ տանիքով ծածկված լայնարձակ սենյակ, ուր հավաքվել են տնտեսության մեջ համատեղ աշխատող վաղ միջնադարի անգլոսաքսոնական տոհմի բոլոր անդամները։ Հետագայում հոլ է կոչվել դաստակերտի, մենատան գլխավոր, ընդհանուր սենյակը, ինչպես և անգլիական կոլեջի ճաշասրահը։ ժամանակակից նշանակությամբ հոլլ հասարակական շենքի (օրինակ, հյուրանոցի) հանգստի սենյակ է, սպասասրահ, նաև անգլիական քոթեջի նախասենյակ (գլխավորապես անգլախոս երկրներում)։ Երբեմն հոլլ են անվանում նաև հասարակական հավաքների, համերգների դահլիճները։
Հայաստանի ռեգբիի ֆեդերացիա

Հայաստանի Ռեգբիի Ֆեդերացիա, ռեգբիի միության ղեկավար մարմինը Հայաստանում։
Ֆեդերացիան հիմնադրվել է 2000 թվականին և միացել է FIRA-AER-ին (այժմ՝ Rugby Europe), իսկ որպես ասոցիացված անդամ՝ 2002 թվականին։ Ռեգբի Եվրոպան 2014 թվականի նոյեմբերին կասեցրել է Հայաստանի ռեգբիի ֆեդերացիայի գործունեությունը՝ անգործության պատճառով։


== Պատմություն ==
Հայաստանում ռեգբի առաջին անգամ խաղացել են 1960-ականներին, երբ երկիրը Խորհրդային Միության կազմում էր։ Հայաստանը ԽՍՀՄ կազմում ուներ իր ներկայացուցչական թիմը, թեև այն չէր համարվում ազգային հավաքական։ Հայկական ակումբները, այդ թվում՝ Երևանի Դինամոն և Երևանի Սպարտակը հանդես են եկել ԽՍՀՄ առաջնության և Խորհրդային Միության գավաթի բարձրագույն դիվիզիոնում։ Ռեգբիի թիմերը լուծարվել են 1990-ականների սկզբին՝ անկախությունից հետո Հայաստանի տնտեսական դժվարությունների պատճառով։
Մինչև 2000 թվականին Հայաստանի ռեգբիի ֆեդերացիայի (ՀՀՖ) հիմնադրումը երկրում մոտ մեկ տասնամյակ ռեգբի չեն խաղացել։ Գագիկ Փանիկյանը 2002 թվականին դարձել է ՀՌՖ նախագահ։ Շուտով ստեղծվում են յոթ և տասնհինգ հոգու հավաքականներ, որոնք պետք է խաղային եվրոպական մրցաշարերում։ 2012 թվականի դրությամբ Հայաստանում կար ռեգբիի երեք ակումբ՝ Արարատ, Արտաշատ և Ուռենի։ Ռեգբի Եվրոպան 2014 թվականին դադարեցրել է Հայաստանի ռեգբիի ֆեդերացիայի գործունեությունը։


== Ազգային հավաքականներ ==
Հայաստան - Ռեգբիի տղամարդկանց ազգային հավաքականը ձևավորվել է 2004 թվականին։ Այն բաղկացած էր հիմնականում Ֆրանսիայի հայկական ծագում ունեցող խաղացողներից։ Թիմը խաղացել է 2004 թվականի Եվրոպայի առաջնությունում՝ հաղթելով Նորվեգիային և Իսրայելին։
Հայաստանի ռեգբիի տղամարդկանց ազգային յոթ հոգանոց հավաքականը ստեղծվել է 2003 թվականին։


== Տես նաև ==
Հայաստանի ռեգբիի ազգային հավաքական
Ռեգբին Հայաստանում


== Ծանոթագրություններ ==
Շևելևո (գյուղ, Դեմիդովսկի շրջան)

Անվան այլ կիրառումների համար տե՛ս՝ ՇևելևոՇևելևո (ռուս.՝ Шевелево), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նոտարեսկո

Նոտարեսկո (իտալերեն՝ Notaresco), կոմունա Իտալիայում, գտնվում է Աբրուցո մարզում՝ Տերամո գավառում։
Բնակչությունը կազմում է 6817 մարդ, բնակչության խտությունը կազմում է 183 մարդ/կմ²։ Զբաղեցնում է 37 կմ² մակերես։ Փոստային ինդեքս՝ 64024, հեռախոսային կոդ՝ (+39) 085:
Կոմունայի հովանավոր սուրբն է Սուրբ Ջաննուարիուսը։ Տոնը նշվում է սեպտեմբերի 19-ին։
Գեորգե Մալարչուկ

Գեորգե Մալարչուկ (ռումիներեն՝ Gheorghe Malarciuc, հունիսի 6, 1934(1934-06-06), Բուրսուկ, Nisporeni District, Մոլդովա - հոկտեմբերի 30, 1992(1992-10-30), Քիշնև, Մոլդովա), մոլդովացի գրող։


== Կենսագրություն ==
Գեորգե Մալարչուկը ծնվել է 1934 թվականին Ֆլորեշտի շրջանի Բուրսուկ գյուղում, գյուղական ֆելդշերի ընտանիքում։ 1951 թվականին ավարտել է միջնակարգ դպրոցը և աշխատանքի է անցել «Скынтея ленинистэ» («Լենինյան կայծ») ամսագրի խմբագրությունում, 1958-1959 թվականներին՝ ամսագրի պատասխանատու քարտուղար և գլխավոր խմբագիր։ 1956 թվականին ավարտել է Քիշնևի պետական համալսարանը։ Եղել է Մոլդովայի ԽՍՀ հեռուստատեսության և ռադիոյի կոմիտեի խմբագիր, «Մոլդովա-ֆիլմ» կինոստուդիայի գլխավոր խմբագրի տեղակալ, 1970-1989 թվականներին՝ «Լիտերատուրնայա գազետա» համախորհրդային շաբաթաթերթի թղթակից։


== Ստեղծագործություններ ==
Գրական առաջին փորձերը՝ ֆելեյտոններ, ակնարկներ, պատմվածքներ, երևան են եկել ընթացիկ մամուլի էջերում 1953 թվականից։ 1957 թվականին հրատարակվել է «Հանդիպում» ժողովածուն, 1966 թվականին Մոսկվայում լույս է տեսել «Կկուի քարը» վիպակը։ Մյուս պատմվածքները զետեղվել են երիտասարդական ալմանախներում։ Մալարչուկը հանդես է եկել նաև դրամատիկական գործերով։ Գրել է դրամաներ, կատակերգություններ, որոնք բեմադրվել են մոլդովական թատրոններում։


== Ֆիլմագրություն ==
Սցենարիստ


=== Վավերագրական ֆիլմեր ===
«Մեզ մոտ՝ Կոժուշնեում», 1958
«Եկեք Կոպանկա», 1961
«Հզոր բարեկամության ակունքներում», 1962
«Ծիածանը տանը», 1970
«Ժամանակն է ապրել», 1977
«Պատմություն որթատունկի մասին», 1980
«Մեծ բարեկամության ակունքներում», 1982
«Բարության երեք դասերը», 1983
«Իմ հայրական տունը Մոլդովան է», 1983
«Տերերն ու ծառաները», 1988
«Իոն Դրուցե», 1989Խաղարկային ֆիլմեր

«Վերջին գիշերը դրախտում», 1965
«Ինձ բարություն մի արեք», 1965
«Սերգեյ Լազո», 1967
«Հարսանիք պալատում», 1969
«Կարմիր փոթորիկ», 1971
«Սերգեյ Լազոյի կյանքն ու անմահությունը», 1985
«Սև մոգություն», 1991


== Ծանոթագրություններ ==
Սևերնայա (գետ, թափվում է Բերինգի ծով)

Անվան այլ կիրառումների համար տե՛ս՝ Սևերնայա (այլ կիրառումներ)Սևերնայա  (ռուս.՝ Северная), գետ Ռուսաստանում, Կամչատկայի երկրամասի հյուսիս-արևելքում։ Հոսում է Օլյուտորսկի շրջանում, Կամչատկայի երկրամասում։ Գետի երկարությունը 42 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Միխայել Շումախեր

Միխայել Շումախեր (գերմ.՝ Michael Schumacher,  [ˈmɪçaʔeːl ˈʃuːmaχɐ] հունվարի 3 1969, Հյուրտ, Հյուսիսային Ռեյն-Վեստֆալիա, Գերմանիա)՝ գերմանացի ֆորմուլա մեկ սպորտաձևի վարորդ է, որը ներկայացնում է Mercedes GP խումբը։ 11 տարի անցկացնելով «Ֆեռարի» թիմի հետ՝ Շումախերը 7 անգամ դարձել է աշխարհի չեմպիոն և համարվում է ֆորմուլա մեկի մեծագույն արշավորդներից մեկը։ Ըստ ֆորմուլա մեկի պաշտոնական կայքի՝ Շումախերը «մեծագույն վարորդն է, որը սպորտը երբևէ տեսել է»։ 2013 թ. վերջին նա ստանում է գլխուղեղի աջ կիսագնդի վնասվածք ֆրանսիական Ալպերում դահուկով սահելու ժամանակ։


== Երիտասարդություն ==
Միխայելի մրցարշավորդային կարիերան սկսվել է վարորդական իրավունք ստանալուց հետո, նրա հայրը՝ Ռոլֆը, տեղական երկաթուղու կառավարիչ էր։ Միխայել Շումախերը ղեկին է նստել չորս տարեկանում, իսկ արդեն հինգ տարեկանում նա հաջողությամբ մասնակցել է խաղաթղթային մրցումներին։ Մանկական տարիքում Միխայելը զբաղվել է նաև այլ մարզաձևերով, մասնավորապես՝ ձյուդոյով։ Բայց ի վերջո որոշել է կենտրոնանալ կարտինգի վրա։ 14 տարեկանում նա ստացել է ավտոմրցարշավորդի իր առաջին լիցենզիան և սկսել է հանդես գալ պաշտոնական մրցումներում։ 1984 թվականից մինչև 1987 թվականը Միխայելը հաղթել է գերմանական և եվրոպական կարտինգի մի շարք առաջնություններում, այդ թվում՝ «Ֆորմուլա Կյոնիգ» շարքը։ 1990 թվականին նվաճել է չեմպիոնի տիտղոսը Գերմանիայի Ֆորմուլա 3 մրցարշավում։ 1991 թվականին նա շարունակել է բարձրանալ հաջողության աստիճանններով՝ հանդես գալով ճապոնական Ֆորմուլա 3000-ում։ Որպես Mercedes Junior երիտասարդական ծրագրի անդամ՝ մասնակցել է Մրցարշավի համաշխարհային առաջնությանը՝ մրցակցելով Կառլ Վենդլիգեների և Հայնց Հարալդի հետ, 1990 թվականին հաղթել է Մեխիկոյի (Մեքսիկա) Sauber-Mercedes C11 մրցույթում, իսկ 1991 թվականին «Աուտոպոլիսում» (Ճապոնիա) Sauber-Mercedes C291z-ում (երկու անգամ Կարլ Վենդլինգերի հետ)։ Մեկ շաբաթ անց Միխայելը Սպայում ապշեցրել է բոլորին, իր առաջին ելույթի համար յոթորորդ անգամ որակավորվեով Ֆորմուլա-1-ի մեքենան, որը Jordan-Ford-ի ամենահզոր մեքենան չէ։


== Գործունեություն «Ֆորմուլա-1»-ում ==


=== Դեբյուտ ===
1991 թվականին՝ 10 մրցարշավերից հետո, Էդդի Ջորդանը Շումախերին հրավիրել է հանդես գալու Բելգիայի Գրան պրիում իր «Ջորդան» թիմում՝ տաքսիստի հետ վիճաբանության պատճառով բանտում հայտնված մրցարշավորդ Բերտրան Գաշոյի փոխարեն։ Վիլլի Վեբերը՝ Շումախերի մենեջերը, Ջորդանին վստահեցրել է մրցարշավորդի տաղանդների մասին՝ հայտարարելով, որ մրցարշավորդը լավ գիտի այդ երթուղին (Գերմանիայում Շումախերների տունը գտնվում էր բելգիական մայրուղուց համեմատաբար ոչ հեռու)։ Իրականում Շումախերն առաջին անգամ է հանդես եկել այնտեղ։ Մեկնարկից առաջ Շումախերի մեքենայի ընդամենը մեկ թեստ է եղել՝ անձրևի տակ Սիլվերսթոունում։


== Ծանոթագրություններ ==
1057

1057 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1057 թվականն է, 
XI դարի 57-րդ տարին։


== Դեպքեր ==


== Ծնունդներ ==


== Մահեր ==
Աբու ալ-Ալա Ալ-Մաարրի, արաբ փիլիսոփա, բանաստեղծ և արձակագիր, (ծ. 973)
Լորեն Անդերվուդ

Լորեն Էլշի Անդերվուդ (անգլ.՝ Lauren Ashley Underwood, հոկտեմբերի 4, 1986(1986-10-04), Mayfield Heights, Cuyahoga County, Օհայո, ԱՄՆ), ամերիկացի բուժքույր և քաղաքական գործիչ։ ԱՄՆ Կոնգրեսի Ներկայացուցիչների պալատի անդամ։


== Կենսագրություն ==
Լորեն Անդերվուդը ծնվել է Օհայո նահանգի Մեյֆիլդ Հայթս քաղաքում։ 2008 թվականին Անդերվուդն ստացել է Միչիգանի համալսարանի բակալավրի աստիճան։
2018 թվականին Պալատում անցկացրած Բաց նախնական ընտրություններում Անդերվուդի Դեմոկրատական կուսակցությունը մրցել է վեց այլ հավակնորդների հետ (պետության առավել մրցունակ շրջան` Իլինոյսի 14-րդ նահանգի ընտրական տարածք, 6-ի հետ միասին)։ Արդյունքում նա հաղթել է` ստանալով քվեարկված 51,251 ձայների 57.3%-ը և դրանով իսկ գերազանցելով մեծությամբ երկրորդ Մոնտգոմեր համայնքի ղեկավարի` Մետտյու Բրոլիի (13,4%) արդյունքը։ 
Ընտրություններում Անդերվուդի միակ հակառակորդը այն ժամանակվա հանրապետական ​​կոնգրեսական Ռենդի Հալթգրենն էր, որը պաշտոնավարել է 2011 թվականից, պարտվել է ձայների 47,5%-ով։ Անդերվուդը դարձել է առաջին կին և առաջին ոչ սպիտակ մարդը, որը ներկայացրել է 14-րդ շրջանը։ Նա եղել է 32 տարեկան, երբ ստանձնել է պաշտոնը (2019 թվականի հունվարի 3-ին)՝ դառնալով նաև աֆրոամերիկացի ամենաերիտասարդ կոնգրեսականը։ 
2019 թվականի նոյեմբերին ամերիկյան Time ամսագիրը Լորեն Անդերվուդին ներառել է 100 առավել խոստումնալից մարդկանց առաջին շարքում (այսինքն՝ նրանք, ովքեր կարող են հետագայում մուտք գործել ամսագրի կողմից ներկայացրած տարվա 100 ամենաազդեցիկ մարդկանց մեջ)՝ վկայակոչելով նրան «Առաջնորդներ» անվանակարգում։


== Ծանոթագրություններ ==
Մեյր (Արդեշի գավառ)

Մեյր (ֆր.՝ Mayres), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 262 մարդ, բնակչության խտությունը` 8.71 մարդ/կմ²։ Բնակավայրը զբաղեցնում է 30.07 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Լիոն քաղաքից` 135 կմ հարավ-արևմուտք, Պրիվա քաղաքից` 40 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 126 աշխատունակ (15-64 տարեկան) բնակիչ, որոնցից ակտիվ էին 68-ը, իսկ ոչ ակտիվները` 58։ Ակտիվության ցուցանիշը կազմում է 54,0 %։ 68 աշխատունակ մարդկանցից աշխատել է 59 անձ (38 տղամարդ և 21 կին)։ Գործազուրկ են եղել 9 անձ (3 տղամարդ և 6 կին)։ 58 անաշխատունակներից 4-ը եղել են աշակերտներ կամ ուսանողներ, 39-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հավատի այլաբանություն (նկար)

«Հավատի այլաբանություն» (հոլ.՝ Allegorie op het geloof), հոլանդացի նկարիչ Յան Վերմեերի կտավներից մեկը, որը ստեղծվել է 1670-ից 1672 թվականների միջև։ Մայքլ Ֆրիդսմենի (անգլ.՝ Michael Friedsam) անհատական հավաքածուից, ըստ նրա կտակի, այս ստեղծագործությունը 1931 թվականներին փոխանցվում է Նյու-Յորքի Մետրոպոլիտեն թանգարանին։


== Ստեղծագործություն ==
Յան Վերմեերը, ինչպես որ իր ժամանակի շատ նկարիչներ, հրապուրվել է իտալական ակադեմիզմով, որին բնորոշ էին այլաբանական գեղանկարչությունը։ Այդ ազդեցությունից հետո հոլանդացի նկարիչը ստեղծում է զույգ նկարներ՝ «Արվեստի այլաբանություն» և «Հավատի այլաբանություն» (երբեմն հանդիպում է նաև  «Կաթոլիկ հավատի այլաբանություն» անվանումով)։ Սակայն, այն հաջողությունը, որն ունեցավ առաջին նկարը, չունեցավ «Հավատի այլաբանություն» ստեղծագործությունը։ Չնայած այն հանգամանքին, որ Յան Վերմեերը գտնվում էր ծանր ֆինանսական դրության մեջ, չվաճառեց ու չբաժանվեց այդ նկարից մինչև իր մահը։


== Նկարի սյուժե ==
«Հավատի այլաբանություն» նկարի կոմպոզիցիայի իմաստը սկսվում է ներքևի հատվածից։ Այստեղ, հատակին պատկերված է օձ, որը ջախջախված է քարով։ Օձը սատանայի խորհրդանիշն է, իսկ քարը՝ Քրիստոսի։ Գլոբուսն իրենից ներկայացնում է ամբողջ աշխարհի խորհրդանիշը։ Դրա վրա ոտքը դրած կինը խորհրդանշում է մարդկությունը։ Որպես հավատքի խորհրդանիշ, կնոջ կողքին, սեղանին դրված է հաղորդության սկահակը։ Պատին պատկերված է մի նկար, որտեղ ներկայացված է Հիսուս Քրիստոսի խաչելության տեսարանը։ Այդ նկարում կա նաև Հովհաննես Մկրտիչը, որպես իմաստության խորհրդանիշ։ Հովհաննես Մկրտչի գլխավերևում, առաստաղից կախված է մի թափանցիկ գունդ, որը խորհրդանշում է Աստծո տված իմաստությունը։ Վերմեերը դրանով ընդգծել է, որ մարդկությունը կհասնի իմաստության հավատքի և Քրիստոսի նկատմամբ տածած սիրով։ Կինը պատկերված է աջ ձեռքը կրծքին դրված։ Հայացքն ուղղված է դեպի Խաչելությունը, որը արտացոլվել է գնդի վրա։ Դա նշանակում է, որ կինը սիրում է և ամբողջ հոգով ձգտում է Աստծուն։ Աշխարհը նրա շրջազգեստի տակ է, որի վրա դրել է աջ ոտքը, որը խորհրդանշում է, թե աշխարհն առանց հավատքի անկատար է, քանի որ գունդը ոչնչով ամրացված չէ ու հանգիստ կանգնած է իր տեղում։ Կնոջ դիրքն ու հայացքը նկարիչը փորձել է այնպես ներկայացնել, որ երևան նրա կրոնական էքստազի վիճակն ու դրությունը։ Սակայն, նկարչի արվեստի շատ հետազոտողներ ընդգծում են, որ այդ փաստը նկարիչը չի կարողացել կատարել ամբողջությամբ, քանի որ առաջին հայացքից կնոջ տեսքն արտահայտում է խղճահարություն և հուսահատություն։


== Ծանոթագրություններ ==


== Արտաքին հղումներ ==
Metropolitan Museum of Art Web page about the painting
Vermeer and The Delft School, exhibition catalog fully online as PDF from The Metropolitan Museum of Art, which contains material on this painting (see index)
The Milkmaid by Johannes Vermeer, exhibition catalog fully online as PDF from The Metropolitan Museum of Art, which contains material on this painting (cat. no. 10)
Նիշել Փրինս

Նիշել Պատրիս Փրինս (անգլ.՝ Nichelle Patrice Prince, փետրվարի 19, 1995(1995-02-19), Ajax, Regional Municipality of Durham, Օնտարիո, Կանադա), կանադացի ֆուտբոլիստ, «Հյուսթոն Դաշ» ակումբի կիսապաշտպան։ Օլիմպիական չեմպիոն (2020):


== Ակումբային կարիերա ==
Օհայոյի պետական համալսարանում համալսարանական կարիերայի ավարտից հետո Պրինսը 2017 թվականի դրաֆտում 38 համարի մարզաշապիկով ընտրվել է «Հյուսթոն Դաշ» թիմի կողմից։


== Միջազգային կարիերա ==
Պրինսը եղել է այն հավաքականի կազմում, որը Գվատեմալայում կայացած ԿՈՆԿԱԿԱՖ-ի մինչև 17 տարեկանների առաջնությունում նվաճել է արծաթե մեդալ և 2016 թվականի կանանց ԿՈՆԿԱԿԱՖ-ի օլիմպիական ընտրական մրցաշարում՝ արծաթե մեդալ։ Ռիո դե Ժանեյրոյում կայացած 2016 թվականի Ամառային օլիմպիական խաղերում թիմին օգնել է նվաճել բրոնզե մեդալներ։ 2019 թվականի մայիսի 25-ին ընդգրկվել է հավաքականի կազմում՝ մասնակցելու 2019 թվականի ֆուտբոլի աշխարհի առաջնությանը։ 2021 թվականի օգոստոսի 6-ին նվաճել է ոսկե մեդալ 2020 թվականի Ամառային օլիմպիական խաղերում։


=== Գոլերը հավաքականի կազմում ===


== Ակումբային վիճակագրություն ==


== Ձեռքբերումներ ==
Օլիմպիական խաղերի բրոնզե մեդալակիր


== Անձնական կյանք ==
Նիշել Փրինսի հայրը Ճամայկայից է, իսկ մայրը ծնունդով  Միացյալ Նահանգներից է։ Նա ունի երկու քույր՝ Քրիստինան և Կենդրան։ Ազատ ժամանակ սիրում է կարդալ, գրել, զբաղվել յոգայով։


== Ծանոթագրություններ ==


== Արտաքին հղումներ ==
Նիշել Փրինսի էջը «Հյուսթոն Դաշ» ակումբի կայքում
Նիշել Փրինսի էջը Օհայո նահանգի համալսարանի կայքում
Բաբկեն Բազունց

Բաբկեն Հարությունի Բազունց (1912, Խնձորեսկ -), հայ բժիշկ, Հայրենական մեծ պատերազմի մասնակից, ԽՄԿԿ անդամ (1942):


== Կենսագրություն ==
Սկզբնական կրթությունն ստացել է հայրենի Խնձորեսկում։ 7-րդ դասարանն ավարտելուց հետո ընդունվել է Գորիսի մանկավարժական տեխնիկում և ավարտել 1933 թվականին։ Մեկ տարի շրջանի Խոտ գյուղում դպրոցի վարիչ էր։ 1935 թվականին մեկնում է զինվորական պարտադիր ծառայության։ 1936 թվականին զորացրվել է բանակից, հաջորդ տարի ընդունվել Երևանի բժշկական ինստիտուտ։ Այն ավարտել է 1941 թվականին նոյեմբերին։ Դեկտեմբերին զորակոչվել է և ծառայության ուղարկվում հայկական 408-րդ դիվիզիան։ Նշանակվել է 530-րդ հրետանային գնդի սանծառայության պետ։
1942 թվականին դիվիզիան տեղափոխվել է Փոթի, այստեղից նավերով՝ Տուապսե, որտեղից էլ՝ ռազմաճակատ։ Շուրջ երկու ամիս մասնակցել է ծանր մարտերի։ 1942 թվականի օգոստոսին նշանակվել է № 1075 հոսպիտալի պետ։ Հոսպիտալը գերմանական զորքերի նահանջից հետո հետապնդող զորքերի հետ գնացել է դեպի արևմուտք՝ Դոնբաս, Արևմտյան Ուկրաինա, Լեհաստան, Չեխոսլովակիա։
Զորացրվել է 1946 թվականի մայիսին։ Աշխատանքի է անցել Երևանի ռենտգենաբանության և ուռուցքաբանության ինստիտուտում որպես վիրաբույժ։ Գործուղվել է Լենինգրադ, որտեղ երեք տարի օրդինատոր է աշխատել ու որակավորվել ուռուցքաբանության կլինիկայի վիրաբուժության բաժանմունքում։ 1949 թվականին նշանակվել է Գորիսի շրջանային հիվանդանոցի վարիչ և վիրաբույժ։ 1952-1967 թվականներին գլխավորել է այդ հիվանդանոցի վիրաբուժության բաժանմունքը։ 1968 թվականին նշանակվել է Երևանի հեմատոլոգիայի և արյան փոխներարկման գիտահետազոտական ինստիտուտի Գորիսի արյան փոխներարկման կայանի գլխավոր բժիշկ։
Երեք անգամ վիրավորվել է։
Պարգևատրվել է Հայրենական պատերազմի 2-րդ աստիճանի շքանշանով և ութ մեդալներով։


== Ծանոթագրություններ ==
Ծուռ տնակ

Ծուռ տնակ (լեհ.՝ Krzywy Domek), գրասենյակային-առևտրային կենտրոն Լեհաստանի Սոպոտ քաղաքում։


== Տեղեկություններ ==
Գտնվում է Մոնտե Կասինոյի հերոսների փողոցում (լեհ.՝ Bohaterów Monte Cassino), թիվ 53 շինությունն է։
Կառուցվել է 2004 թվականին ճարտարապետներ Շոտինսկիների և Զալևսկու նախագծով։ Շինարարության համար ընտրված ոճը հիմնված է տեսողական պատրանքի, ճարտարապետական պոստմոդեռնիզմի, դեկոնստրուկտիվիզմի վրա։
Այս նախագծի ճարտարապետները ոգեշնչվել են նկարիչներ Յան Մարցին Շանցերի և Պեր Օսկար Դալբերգի հեքիաթների նկարազարդումներից։
Շենքի օգտակար մակերեսը մոտ 4000 մ² է։ Օբյեկտը «Ռեզիդենտ» առևտրի կենտրոնի մի մասն է։ Առաջին հարկում առևտրային տարածքներ են, ռեստորան և խաղային ավտոմատների սրահ։ Երկրորդ հարկում են «Radio RMF FM»-ի և «Radio RMF МАXXX»-ի ստուդիաները։


== Պատկերասրահ ==

		
		
		
		


== Տես նաև ==
Պարող տուն


== Ծանոթագրություններ ==


== Արտաքին հղումներ ==
Շենքի ճարտարապետների կայքը
Օսկար Գուստավ Դալբերգի հեղինակային կայքը
Լուսանկարների պատկերասրահ
Շենքի պաշտոնական կայքը
Շելաբոլիխա (այլ կիրառումներ)

Շելաբոլիխա, կարող է վերաբերել՝

Շելաբոլիխա - գետ Ռուսաստանում, հոսում է Ալթայի երկրամասում, Ալթայի Հանրապետությունում
Շելաբոլիխա - գյուղ Ռուսաստանի Ալթայի երկրամասի Շելաբոլիխինսկի շրջանի կազմում
(6208) Վակատա

(6208) Վակատա (անգլ.՝ Wakata), աստերոիդ աստերոիդների հիմնական գոտում։ Հայտնաբերվել է 1988 թվականի դեկտեմբերի 3-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,25359 ա. մ., առավելագույնը մոտենում է 2,0389 ա. մ. հեռավորության վրա և հեռանում 2,4683 ա. մ.։ Արեգակի շուրջ մեկ ամբողջական պտույտ է կատարում 1235,69 երկրային օրվա ընթացքում, իր ուղեծրով շարժվելով միջինում 0,291334 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6208) Վակատա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջոն Ռասել Հայնդ

Անվան այլ կիրառումների համար տե՛ս՝ ՀայնդՋոն Ռասել Հայնդ (անգլ.՝ John Russell Hind, մայիսի 12, 1823(1823-05-12), Նոթինգհեմ, Նոթթինգեմշիր, Անգլիա, Մեծ Բրիտանիայի և Իռլանդիայի միացյալ թագավորություն - դեկտեմբերի 23, 1895(1895-12-23), Թուիքենհամ, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն), անգլիացի աստղագետ։


== Կենսագրություն ==
Ջոն Ռասել Հայնդ ծնվել է 1823 թ. Նոթինգհեմում։ 17 տարեկանում նա ուղևորվել է Լոնդոն քաղաքացիական ճարտարագետ մասնագիտությունը սովորելու։ Չարլզ Վիտսոնի օգնությամբ թողել է ճարտարագիտությունը և աշխատանքի է ընդունվել Գրինվիչյան թագավորական աստղադիտարանում Ջորջ Էյրիի ղեկավարության տակ։ Այնտեղ նա աշխատել է 4 տարի։ 1844 թ.-ից Հայնդը դարձել է Ջորջ Բիշոպի աստղադիտարանի տնօրեն։ 1853 թ. Հայնդը դարձել է «Ծովային ալմանախի» (անգլ.՝ Nautical Almanac) խմբագիր, և զբաղեցրել է այդ պաշտոնը մինչև 1891 թ.։
Հայնդը հանդիսանում է առաջին աստերոիդների հետազոտողներից, նաև հայտնաբերել և ուսումնասիրել է փոփոխական աստղեր Նապաստակի R, Երկվորյակների U և Ցուլի T (նույնպես հայտնի է որպես Հայնդի փոփոխական միգամածություն), ինչպես նաև հայտնաբերել է Ցեֆեոսի μ աստղի փոփոխական լինելը։ Բացի այդ, Հայնդը հայտնաբերել է Nova Ophiuchi 1848 (V841 Ophiuchi), ժամանակակից ժամանակների առաջին Նոր աստղը։
Հայնդը ամուսնացել է 1846 թ., ունեցել է վեց երեխա։ Մահացել է 1895 Լոնդոնի արվարձան Տվիկենհեմում։ Նրա պատվին են անվանվել Լուսնի Հայնդ խառնարանը և (1897) Հայնդ աստերոիդը։


== Ճանաչումը ==
Լոնդոնի թագավորական միության անդամ (1863)
Պետերբուրգյան գիտությունների ակադեմիայի արտասահմանյան թղթակից-անդամ (1878)


== Ծանոթագրություններ ==


== Արտաքին հղումներ ==
Ուիլիամ Պլամեր (1896)։ «Դոկտոր Ջոն Ռասել Հայնդ»։ Astronomische Nachrichten 139: 255   (անգլ.)
«Հայնդի փոփոխական աստղը»։ Արխիվացված օրիգինալից 2012 թ․ մարտի 20-ին։ Վերցված է 2008 թ․ մայիսի 20  (անգլ.)
Աստերոիդների ցանկ (113601-113700)

Աստերոիդների ցանկ (113501-113600)  • Աստերոիդների ցանկ  • Աստերոիդների ցանկ (113701-113800)
 Աստերոիդների ցանկ (113501-113600)  • Աստերոիդների ցանկ  • Աստերոիդների ցանկ (113701-113800)
Կարպովցի (գյուղ, Խմելնիցկիի շրջան)

Անվան այլ կիրառումների համար տե՛ս՝ ԿարպովցիԿարպովցի (ուկրաիներեն՝ Карпівці), գյուղ Ուկրաինայի Խմելնիցկիի մարզի Խմելնիցկիի շրջանում։
2001 թվականի տվյալներով Կարպովցի գյուղում բնակվում էր 628 մարդ։ Բնակավայրը զբաղեցնում է 1,8 կմ² տարածք։ Բնակչության խտությունը կազմում էր 348,89 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արևմտյան Տավրոս

Արևմտյան Տավրոս , Անատոլական Տավրոս, լեռնահամակարգ Փոքր Ասիայի հարավային ափամերձ շրջանում, Տավրոսյան լեռնահամակարգում։ Տավրոսը բաժանվում է երեք հատվածների, որոնցից արևմտյանը կոչվում է Արևմտյան կամ Անատոլիական Տավրոս, կենտրոնական հատվածը՝ Կիլիկյան Տավրոս, իսկ արևելյան՝ Հայկական Տավրոս։ Արևմտյան Տավրոսը ձգվում է Սակարիա սարավանդին կից դեպի հարավ՝ ընդգրկելով Կիլիկիայի և Լիկիայի թերակղզիները։ Այստեղ կան միջին բարձրության (2500-2800 մ) լեռներ, որոնք կազմված են մեզոզոյի և երրորդական թերթաքարերից ու կրաքարերից


== Ծանոթագրություններ ==
Մինա Ահադի

Մինա Ահադի (պարսկերեն՝ مینا احدی, 1956, Abhar, Զանջան, Իրան), իրանա-ավստրիական քաղաքական գործիչ։ Կոմունիստական գաղափարների ջատագով է, անդամակցում է Իրանի աշխատավորական կոմունիստական կուսակցության կենտրոնական կոմիտեին և քաղբյուրոյին։ Հանդես է գալիս դավանանքի վրա հիմնված օրենքների դեմ, առաջ է մղում քաղաքացիական իրավունքների, աշխարհիկ օրենքների անհրաժեշտությունն ու կարևորությունը։ Մահապատժի դեմ պայքարի միջազգային կոմիտեի, ինչպես նաև՝ քարկոծելով մահապատժի ենթարկելու դեմ պայքարի միջազգային կոմիտեի գլխավոր դեմքերից է և Գերմանիայի նախկին մուսուլմանների կենտրոնական խորհրդի հիմնադիրներից մեկը, ձգտում է վերացնել իսլամից հրաժարվելու արգելքը, ընդդիմանալ հավատը խախտելու համար սահմանված օրենքներին։ 


== Կենսագրություն ==
Մինայի ամուսինը, ով նույնպես քաղաքական ակտիվիստ էր, Իրանում մահապատժի է ենթարկվել իրենց ամուսնության տարեդարձի օրը։ Այդ բեկումնային իրադարձությունը խթան է հանդիսացել, որ Մինան եռանդուն կերպով մասնակցի մահապատիժը վերացնելու համար մղվող պայքարին։ Նրա ներդրած մեծ ջանքերի շնորհիվ է նաև, որ Իրանում մահապատժից փրկվել և ազատություն է ստացել Նազանին Ֆաթեհին։ Եվ թեկուզ Ահադին ապրում ու գործում է Գերմանիայում կամ Ավստրիայում, այդուհանդերձ՝ նրա նկատմամբ հաշվեհարդար տեսնելու սպառնալիքներն անպակաս են։ Դրանք ավելի հաճախակի են դարձել հատկապես այն բանից հետո, երբ նա հանդես է եկել որպես նախկին մուսուլմանների կենտրոնական խորհրդի նախագահ։ Ուստի ակտիվիստ այս կինը հարկադրված է ապահովություն փնտրել՝ ապավինելով ոստիկանության հսկողությանը։ 2018 թվականի հոկտեմբեր ամսից նա դարձել է նաև պաշտոնական «դեսպանը» վերջերս գրանցված intaktiv eV ընկերակցության (ասոցիացիայի), որը հանդես է գալիս արական սեռի երեխաների թլպատման կարգի դեմ։ 
2007 թվականի հոկտեմբերի 20-ին Մեծ Բրիտանիայի ազգային աշխարհիկ ընկերությունը Մինա Ահադիին շնորհել է «Տարվա սեկուլյարիստ» («Տարվա աշխարհիկ անձ») մրցանակ։


== Ծանոթագրություններ ==


== Գրականություն ==
Mina Ahadi mit Sina Vogt: Ich habe abgeschworen. Heyne Verlag, München 2008, ISBN 978-3-453-15288-5 (Autobiografie)
Annika Joeres: Porträt. Atheistin in Schutzweste. Mina Ahadi, 52, iranische Ex-Muslimin, kämpft in Köln gegen Kopftuch und religiöse Einengung. FR v. 31. Mai 2008.


== Արտաքին հղումներ ==
https://www.secularism.org.uk/iraniandissidentwinssecularistof.html
https://www.giordano-bruno-stiftung.de/en/news/mina-ahadi-zde-secularist-year
Սիղնաղի շրջան

Սիղնաղի շրջան (վրաց.՝ სიღნაღის მუნიციპალიტეტი՝ սիղնաղիս մունիցիպալիտետի) 2-րդ մակարդակի վարչական միավոր է Վրաստանում։ Մտնում է Կախեթի մարզի մեջ։ Վարչական կենտրոնը Սիղնաղ քաղաքն է։


== Բնակավայրեր ==
Շրջանում կա 2 քաղաք՝ Սիղնաղ (Ղվարելի շրջանի կենտրոնը) և Ծնորի, ինչպես նաև 18 գյուղեր

Անագա
Բոդբիսխև
Էրիսմինդի
Վաքիր
Վերին Բոդբե
Իլիացմինդա
Մաշնաար
Մաղարո
Նուկրիան
Սաքոբո
Տիբաան
Ներքին Բոդբե
Ներքին Մաչխաան
Կարաղաջի
Ձվելի Անագա
Խիրսա
Խոռնաբուջի
Ջուղաան
(2492) Կուտուզով

(2492) Կուտուզով (անգլ.՝ Kutuzov), աստերոիդ աստերոիդների հիմնական գոտում։ Հայտնաբերվել է 1977 թվականի հուլիսի 14-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,188826 ա. մ., առավելագույնը մոտենում է 2,7355 ա. մ. հեռավորության վրա և հեռանում 3,6421 ա. մ.։ Արեգակի շուրջ մեկ ամբողջական պտույտ է կատարում 2079,91 երկրային օրվա ընթացքում, իր ուղեծրով շարժվելով միջինում 0,173084 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2492) Կուտուզով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լեոն Մուսինակ

Լեոն Մուսինակ (ֆր.՝ Léon Moussinac, հունվարի 19, 1890(1890-01-19)[…], Migennes - մարտի 10, 1964(1964-03-10), Փարիզ), ֆրանսիացի գրող, թատերագետ։ Ֆրանսիական կոմկուսի անդամ 1924 թվականից։ Դիմադրության շարժման մասնակից։
Կինոարվեստի տեսության զարգացման վրա մեծ ազդեցություն գործած գրքերի («Կինոյի ծնունդը», 1925, «Սովետական կինոն», 1928, «Սերգեյ Էյզենշտեյն», 1964 և այլն) հեղինակ է։ Պրոպագանդել է խորհրդային կինոն և համաշխարհային առաջադեմ կինոարվեստը։


== Թատերական արվեստի մասին աշխատություններ ==
Մուսինակին են պատկանում նաև թատերական արվեստի մասին աշխատություններ

Նոր միտումներ թատրոնում (1931)
Տրակտատ ռեժիսորական արվեստի մասին (1948)
Թատրոնը՝ իր ակունքներից մինչև մեր օրերը (1957)
և այլն


== Վեպեր ==
Գրել է մտավորականության («Առանց մտածելու», 1931, «Է․ Ժ․ Կուդերկի հիշատակարանը», 1947), բանվոր դասակարգի («Արգելված ցույց», 1935), գյուղացիության («Շան դը Մոե», 1945) կյանքը պատկերող սոցիալական վեպեր, համակենտրոնացման ճամբարի կալանավորների մասին ինքնակենսագրական գիրք («Մեդուզա» լաստանավի վրա։ Քաղաքական բանտարկյալի օրագիրը», 1945)։

«Առանց մտածելու», 1931
«Է․ Ժ․ Կուդերկի հիշատակարանը», 1947
«Արգելված ցույց», 1935
«Շան դը Մոե», 1945
«Մեդուզա» լաստանավի վրա։ Քաղաքական բանտարկյալի օրագիրը», 1945


== Ծանոթագրություններ ==
Գուելի պալատ

Գուելի պալատ (իսպ.՝ Palacio Güell), պալատ Իսպանիայի Բարսելոնա քաղաքում։ Գտնվում է Ռավալ թաղամասի Carrer Nou de la Rambla փողոցում։ Ճարտարապետ Անտոնիո Գաուդիի կողմից նախագծված պալատ է, որը կառուցել է արդյունաբերության մագնատ Էուսեբի Գուելի համար՝ 1886-1888 թվականներին։ Գուելի պալատը ներառվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում, որպես Անտոնիո Գաուդիի աշխատանքներից մեկը։

Տունն ունի կենտրոնական հիմնական սրահ, բարձր դասի հյուրերի համար։ Հյուրերը մտնում էին տուն ձիերի կառքերով երկաթե դարպասների միջով, որոնք ունեն պարաբոլաձև կամար։ Կենդանիներին թողնում էին նեքևում գտնվող ախոռում և մառանում, և դրանից հետո հյուրերը կարող էին սանդուղքով բարձրանալ կենտրոնական սրահ։ Սենյակի պատերի և առաստաղների վրա կան փոքր պատուհաններ, որտեղից տան սեփականատերերը կարող էին տեսնել իրենց հյուրերին վերևից։
Կենտրոնական սենյակն ունի բարձր առաստաղ, որի վերևում կան փոքր անցքեր, որտեղ լապտերներ էին կախվում գիշերը, սենյակին տալով աստղազարդ երկնքի տեսք։
2004 թվականին հանրային այցելությունները լիովին դադարեցին պալատի վերանորոգման պատճառով։ Շինարարության ընթացքում օգտագործված քարի մի մասը թույլ էր և տարիների ընթացքում ճեղքվել էր շենքի կառուցվածքային խնդիրների պատճառով։ Այժմ այն ամբողջովին բաց է, վերանորոգման աշխատանքները ավարտվեցին 2011 թվականի ապրիլ ամսին։
Գուելի պալատը օգտագործվել է Միքելանջելո Անտոնիոնիի «Ուղևորը» ֆիլմի նկարահանման ժամանակ՝ որպես Ջեք Նիկոլսոնի և Մարիա Շնեյդերի առաջին հանդիպման վայր։


== Ծանոթագրություններ ==


== Արտաքին հղումներ ==
Palau Güell - Official Site
Palau Güell - non official site
Güell Palace: (http://www.gaudidesigner.com/uk/palacio-guell.html)
Բոգատոե (այլ կիրառումներ)

Բոգատոե, կարող է վերաբերել՝

Բոգատոե - գյուղ, Ուկրաինայի Ժիտոմիրի մարզի Նովգորոդ-Վոլինսկի շրջանում
Բոգատոե - գյուղ, Ուկրաինայի Ղրիմի Ինքնավար Հանրապետության Բելոգորսկի շրջանում
Բոգատոե - գյուղ, Ուկրաինայի Օդեսայի մարզի Իզմաիլի շրջանում
Բոգատոե - գյուղ Ռուսաստանի Բելգորոդի մարզի Իվնյանսկի շրջանի կազմում
(4371) Ֆյոդորով

(4371) Ֆյոդորով (անգլ.՝ Fyodorov), աստերոիդ աստերոիդների հիմնական գոտում։ Հայտնաբերվել է 1983 թվականի ապրիլի 10-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,417953 ա. մ., առավելագույնը մոտենում է 1,9586 ա. մ. հեռավորության վրա և հեռանում 2,8773 ա. մ.։ Արեգակի շուրջ մեկ ամբողջական պտույտ է կատարում 1373,32 երկրային օրվա ընթացքում, իր ուղեծրով շարժվելով միջինում 0,262139 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,33° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4371) Ֆյոդորով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հայնբուրգ

Հայնբուրգ (գերմ.՝ Hainburg), համայնք Գերմանիայի Դաշնային Հանրապետության Հեսսեն երկրամասի Օֆենբախ շրջանում։ Ընկած է այդ երկրամասի հարավարևելյան հատվածում, Հռենոսի գլխավոր վտակներից մեկի՝ Մայն գետի ափին, Մայնի Ֆրանկֆուրտ քաղաքից 15 կիլոմետր դեպի արևելք։ Զբաղեցնում է 15,95 км2 տարածք։ Բնակչության թվաքանակը   2016 թվականի վերջերին կազմել է 14.483:


== Պատմություն ==
Բնակավայրն ստեղծվել է 1977 թվականին, Հայնշտադ և Կլայն Կրոցենբուրգ համայնքների միավորման արդյունքում։ Պատմական փաստաթղթերում Հայնշտադն առաջին անգամ հիշատակվել է իններորդ դարում, սակայն հնագիտական պեղումների արդյունքները ցույց են տվել, որ այստեղ բնակավայր եղել է դեռևս հինհռոմեական ժամանակներում (հայտնաբերվել են լատինատառ արձանագրություններ կրող երեք սալիկներ, որոնց պատկերը ներկայումս ներառված է քաղաքի զինանշանում)։


== Անվանի անձինք ==
Յոզեֆինա Կոլ (* 1921, Հայնշտադ, † 2012, Զելիգենշտադ), թեթևաթլետ
Լյուդվիգ Շվաբ (* 1921, Կլայն Կրոցենբուրգ, † 1987), քաղաքական գործիչ (CDU)
Աննա Բերենց (* 1950, Հայնշտադ, † Մայնի Ֆրանկֆուրտ 2005), երգչուհի, դաշնակահարուհի
Ջեսիկա Շմիդ (* 1979, Հայնշտադ), շախմատիստուհի


== Քույր քաղաքներ ==
Ալբեռնդորֆ իմ Պուլկաուտալ, Ավստրիա
Նակլերով, Չեխիա
Պետրովիցե ու Խաբարովիչ, Չեխիա
Ռեց (Ավստրիա), Ավստրիա
Տրումաու, Ավստրիա
Վեռնույե, Ֆրանսիա


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական կայքէջը (գերմ.)
Internetauftritt der Gemeinde Hainburg
Hainburg հոդվածը Curlie-ում (ըստ DMOZ-ի)
Տիրլյանսկի

Տիրլյանսկի (ռուս.՝ Тирлянский, բաշկիրերեն՝ Тирлән), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 5257 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տասը մատով տպելու հմտություն

Առանց համակարգչի ստեղնաշարին նայելու՝ տպելու հմտություն է տասը մատների միջոցով։ Գոյություն ունի շուրջ 120 տարի։ 

Տասնյակ տարիներ առաջ (մինչև համակարգիչների հանդես գալը) այդ ունակությունը ձեռք էր բերվում գրամեքենաների միջոցով և կիրառվում էր սղագրությունում։ Տասը մատով տպելաձևի հեղինակ է համարվում սղագրող Ֆրանք Էդվարդ Մակգուրինը։
Ստեղներից երկուսը (արևելահայերենում «ֆ» և «յ», ռուսերենում "а" և "о", անգլերենում "f" և "j" ստեղները) փոքր խութեր ունեն՝ ցուցամատների միջոցով կողմնորոշվելու համար։ Այդ խութերը շոշափելուց հետո ձախ և աջ ցուցամատները կարող են տպել «ֆ» և «յ» տառերը։ Մնացած մատները համապատասխան դիրք են զբաղեցնում. ձախ միջնամատը՝ «դ», մատնեմատը՝ «ս», ճկույթը՝ «ա», աջ միջնամատը՝ «կ», մատնեմատը՝ «լ», ճկույթը՝ «;»։ Հեշտ հիշելու համար այդ ութ տառերից (ասդֆյկլ;) կազմվում է երկու «բառ»՝ «ասդֆ» (ձախ ձերքի համար) և «յկլ;» (անգլերենում "asdf" և "jkl;" ռուսերենում "фыва" և "олдж")։ Եվ այդպես շարունակ՝ մնացած ստեղների նկատմամբ։ Այսպիսով տպողը «տեսնում» է ստեղնաշարն իր հիշողության մեջ։
Տասը մատով տպելը ոչ միայն բոլոր մատներով, այլ նաև՝ արագ տպել է նշանակում։ Արագ տպելու մրցույթների հաղթողները տպում էին մինչև 900 տառ/րոպեում։
Մի շարք երկրներում արագ տպելու հմտությանը սովորեցնում են միջնակարգ դպրոցներում։


== Հղումներ ==
Սովորեք մուտքագրել արագ (պրոֆեսիոնալ) - Typing Study!
Տասը մատով տպելու հմտության մասին
https://agilefingers.com/
Նովայա Սուլկովկա

Նովայա Սուլկովկա (ուկրաիներեն՝ Нова Сулківка), գյուղ Ուկրաինայի Վիննիցայի մարզի Խմելնիկի շրջանում։ Հիմնադրվել է 1404 թվականին։
2001 թվականի տվյալներով Նովայա Սուլկովկա գյուղում բնակվում էր 61 մարդ։ Բնակավայրը զբաղեցնում է 0,45 կմ² տարածք։ Բնակչության խտությունը կազմում էր 135,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մադրիդի Բարախաս օդանավակայան

Ադոլֆ Սուարեսի անվան Մադրիդ Բարախաս միջազգային օդանավակայան (իսպ.՝ Aeropuerto Adolfo Suárez, Madrid-Barajas), Իսպանիայի մայրաքաղաք Մադրիդի գլխավոր օդանավակայանը։ 2014 թվականի մարտի 24-ից կրում է  դեմոկրատական Իսպանիայի կառավարության առաջին նախագահ՝ վարչապետ Ադոլֆ Սուարեսի անունը։ Օդանավակայանը ունի 4 տերմինալ, այդ թվում 2006 թվականին բացված 4 տերմինալը, որը իր տարածքով աշխարահում ամենամեծերից մեկն է 760000 քմ։ Իր ծանրաբեռնվածությամբ 2008 թվականին օդանավակայանը աշխարհում զբաղեցրեց 11-րդ, իսկ Եվրոպայում 4-րդ տեղը (այդ տարվա ընթացքում իրականացվել են 469, 7 հազար թռիչքներ և վայրէջքներ).2015 թվականի ուղևորների հոսքը կազմել է 46 միլիոն մարդ, օրական ավելի քանի 126000 ուղևոր։
Բարախասը կապում է Պիրենեյան թերակղզին Եվրոպայի հետ, ինչպես նաև կապող օղակ է հանդիսանում Եվրոպայի և Լատինական Ամերիկայի միջև։
Բարախասը իսպանական Iberia Airlines ավիաընկերության հիմնական փոխադրողն է, որը ապահովում է նրա ուղևորների ավելի քան 60 տոկոսը:Օդանակավակայանը փաստացի քաղաքի տարածքում է գտնվում՝ 14 կմ հյուսիս - արևելք Մադրիդի կենտրոնական հրապարակից՝ Պուերտա դել Սոլից։


== Ավիաընկերություններ ==
Մի քանի ավիաընկերություններ ըստ տերմինալների։

Տերմինալ 1։ Аэрофлот, Air Europa (Միջազգային ուղղություններ), Air Moldova, Aerolíneas Argentinas, Aeroméxico, Easy Jet, Ryanair, United Airlines, US Airways.
Տերմինալ 2։ Air Europa (ԵՄ ուղղություններ ), Air France, AirBaltic, Alitalia, Brussels Airlines, KLM Royal Dutch Airlines, Lufthansa, Spanair, Swiss International Airlines.
Տերմինալ 3։ փակ է գրանցումների համար։ Նախկինում հիմնված է եղել Iberia ավիաընկերությունը։
Տերմինալ 4։ American Airlines, British Airways, Czech Airlines, Emirates, Iberia, S7 Airlines, Ուկրաինական միջազգային ավիաուղիներ, Vueling.


== Տերմինալներ ==
բոլոր տերմինալները միմյանց հետ կապվում են կանաչ ներկված անվճար ավտոբուսներով, լուսային ցուցանակի վրա գրված են ուղղություններ՝ 
Т1 Т2 Т3 Т4 կամ հակառակը։
Տերմինալ 4 կազմված է 2 կառույցից՝ T4 և T4S.
Т4: 2 հարկ գրանցում, 2 հարկ ներքին ստուգում, 1 հարկ վայրէջքի դարպասներ H, J, K, 0 հարկ ուղեբեռի ստացում:-2 հարկ ստորգետնյա միջանցք, որը կապում է Т4-ը Т4S-ի հետ ։ Ժամանումները միայն ԵՄ երկրներից։ 
Т4S կառուցվել է միջազգային կապի համար։ 2 հարկի վյրէջքի դարպասները ԵՄ ավիաուղիների համար նշվում են «М» տառով։ 1 հարկ միջազգային կապի համար վայրէջքի դարպասները R, S, U, -1 հարկ անձնագրային ստուգում, -2 հարկ ստորգետնյա միջանցք, որը կապում է  Т4S-ը Т4-ի հետ


== Թռիչուղիներ ==
Բարախաս օդանավակայանը ունի 4 թռիչքի և վայրէջքի ուղի։


== Պատահարներ ==

2008 թվականի օգոստոսի 20-ին Մադրիդ Բարախաս օդանավակայանում թռիչքի ժամանակ վթարի ենթարկվեց Spanair ավիաընկերության McDonnell Douglas MD-80 ինքնաթիռը, որն ուղևորվում էր Կանարյան կղզիներ JKK 5022 երթով՝ Գրան Կանարիա օդանավակայան։ Ներկայացված տվյալներով երկրորդ թռիչքի փորձի ժամանակ այրվել է շարժիչը, որից հետո օդաչուն կատարել է արտակարգ արգելակում ինչի արդյունքում օդանավը դուրս է եկել թռիչքուղու սահմաններից։ Բաժանվել է 2 մասի և այրվել ամբողջությամբ։ Օդանավի մեջ գտնվող 172 մարդուց 154-ը մահացել է։


== Պատկերասարահ ==

		
		
		
		


== Ծանոթագրություններ ==


== Արտաքին հղումներ ==
պաշտոնական կայք
Կուրուլուխ

Կուրուլուխ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։ Գտնվում է Ելիզավետպոլ քաղաքից 45 կմ արևմուտք, Կուրի աջ կողմում։


== Բնակչություն ==
1907 թվականին գյուղն ունեցել է 423, իսկ 1908-ին՝ 184 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
26

Այս հոդվածը 26 թվականի մասին է։ Տես նաև 26 թվի մասին հոդվածը։
26 թվական, ոչ նահանջ տարի, որն, ըստ Գրիգորյան օրացույցի, սկսվում է հինգշաբթի օրը։ Այն մեր թվարկության 26-րդ տարին է, 1-ին հազարամյակի 26-րդ տարին, 1-ին դարի 26-րդ տարին, 1-ին դարի 3-րդ տասնամյակի 6-րդ տարին, 20-ական թվականների 6-րդ տարին։


== Դեպքեր ==


== Ծնունդներ ==


== Մահեր ==
Խորեն Բայրամյան

Խորեն Ռոբերտի Բայրամյան (հունվարի 7, 1992(1992-01-07), Կոթի, Նոյեմբերյանի շրջան, Հայաստան), հայկական և ռուսական ֆուտբոլիստ, կիսապաշտպան։


== Կարիերան ==
Ռոստովի շրջանի Ռոստովի օլիմպիական ռեզերվների մարզային ուսումնարանի սան է։ Դպրոցն ավարտելուց հետո մտավ Ռոստով ակումբի երիտասարդական թիմի մեջ։ Նորամուտը նշել է Ռուսաստանի առաջնության 14-րդ տուրում, երբ թիմը խաղում էր Կազանի Ռուբինի հետ, փոխարինման դուրս եկավ Տիմաֆեյ Կալաչևի փոխարեն խաղի 80-րդ րոպեին։
2013 թվականի մայիսի 31-ին մտավ Ռուսաստանի երիտասարդական կազմի մեջ, որը պետք է մասնակցեր Կազանում տեղի ունեցող Համաշխարհային Ունիվերսիադային։ Հուլիսի 23-ին ընդգրկվել է խաղացողների վերջնական ցանկում։


== Նվաճումները ==
Համերաշխության գավաթի առաջնության հաղթող. 2012
Ֆուտբոլի ազգային լիգայի գավաթի հաղթող. 2015


== Վիճակագրությունը ==


=== Ակումբային ===
(վերանայվել է 2014 թվականի հուլիսի 7-ին)

Աղյուսակում հաշվի են առնվել 2 խաղ և 16/17 թվականի եվրոգավաթի խաղակությունը և 1 խաղ պլեյ օֆֆի 15/16 խաղի մրցաշրջանը


== Ծանոթագրություններ ==


== Արտաքին հղումներ ==
Ֆուտբոլիստի էջը Ռուսաստանի պորֆեսիոնալ ֆուտբոլային լիգայի կայքում
Ֆուտբոլիստի էջը «Ռոստով» ակումբի կայքում Archived 2016-01-23 at the Wayback Machine.
Полузащитник «Ростова» Хорен Байрамян: «Ради карьеры на Дону отказался играть в Италии»
Профиль на сайте transfermarkt.de (գերմ.)
(3074) Պոպով

(3074) Պոպով (անգլ.՝ Popov), աստերոիդ աստերոիդների հիմնական գոտում։ Հայտնաբերվել է 1979 թվականի դեկտեմբերի 24-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,338969 ա. մ., առավելագույնը մոտենում է 2,0811 ա. մ. հեռավորության վրա և հեռանում 2,5968 ա. մ.։ Արեգակի շուրջ մեկ ամբողջական պտույտ է կատարում 1306,58 երկրային օրվա ընթացքում, իր ուղեծրով շարժվելով միջինում 0,275529 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3074) Պոպով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անրի Վալոն

Անրի Վալոն (ֆր.՝ Henri Wallon, հունիսի 15, 1879(1879-06-15)[…], Փարիզ - դեկտեմբերի 1, 1962(1962-12-01)[…], Փարիզ), ֆրանսիացի հոգեբան, հասարակական գործիչ։ Բժշկության և բանասիրության գիտնական (1908, 1925)։ Ֆրանսիական կոմունիստական կուսակցության անդամ 1942 թվականից։
Մասնակցել է Առաջին համաշխարհային պատերազմին (1914—18) որպես զինվորական գլխավոր բժիշկ։ Դասավանդել է Սորբոնի համալսարանում (1920—37) և Կոլեժ դը Ֆրանսում (1937—49)։ 1922 թվականին Փարիզում հիմնել է բժշկամանկավարժական կոնսուլտացիա (կլինիկա), 1927 թվականին՝ երեխայի հոգեբանության ԳՀ լաբորատորիա (առաջինը Ֆրանսիայում)։ Փարիզի հոգեբանության 1929 և մասնագիտական կողմնորոշման ազգային 1929 ինստիտուտների հիմնադիրներից։ «Նոր Ռուսիա» (Փարիզ) ընկերության անդամ (1932 թվականից, ԽՍՀՄ կատարած գիտնական ճանապարհորդությունից հետո)։ Երկրորդ համաշխարհային պատերազմի ժամանակ Դիմադրության շարժման մասնակից։ Գենետիկական (երեխայի) հոգեբանության հիմնադիրը Ֆրանսիայում։ Հոգեկանի առաջացումն ու ձևավորումը մեկնաբանել է դիալեկտիկական, մատերիալիստական տեսանկյունով և ստեղծել իր անունը կրող հոգեբանական դպրոց։ Մշակել է գենետիկական հիմնավոր մեթոդիկա՝ բացահայտելու հատկապես վաղ հասակի երեխայի հոգեկան օրինաչափությունները։ Նա կարծում է, որ երեխայի զարգացման ընթացքում կենսաբանականը, հասարակականը և հոգեբանականը միմյանց լրացնող, ամբողջացնող և իմաստավորող գործոններ են, սակայն որոշիչ դերը պատկանում է հասարակականին։ Ըստ նրա, երեխայի զարգացումն անցում է գործողությունից դեպի միտք՝ զգայական ըմբըռնումների, պատկերների, մտապատկերների, հասկացությունների և գիտելիքների միջոցով, որոնք դրսևորվում և մշակվում են նախախոսքային և խոսքային ռեակցիաներով։


== Ծանոթագրություններ ==
Դեյվիդ Հեդիսոն

Դեյվիդ Հեդիսոն (անգլ.՝ David Hedison, մայիսի 20, 1927(1927-05-20), Փրովիդենս, ԱՄՆ - հուլիսի 18, 2019(2019-07-18), Լոս Անջելես, Կալիֆոռնիա, ԱՄՆ), հայկական ծագումով ամերիկացի դերասան։


== Կենսագրություն ==
Ծնվել է 1929 թվականի մայիսի 20-ին, Փրովիդենսում։ Մանկուց զբաղվել է սպորտով։ Ծնյալ Ալբերտ Դեյվիդ Հեդիսոն, պապը, մինչև ծնվելը, ձևափոխել է այդ անունը Հեդիցյան ազգանունից։ Նրա մեծ հայրը՝ Հարություն Հեդիցյանը, Ամերիկա էր գաղթել Շապին-Գարահիսարից։ Նրա երեք զավակները ծառայել են ամերիկյան բանակում։ Ծնողները՝ Արա (Ալբերտ) Հեդիսոնի (1895-1977) և Ռոզ Պողոսյանի ընտանիքում։ Դեռ հինգ տարեկանում որոշում է դառնալ դերասան և հետագայում նշել, որ իր դերասանական տաղանդը ժառանգել է տատից՝ պոլսեցի Սերմա Բոյաջյան Հեդիցյանից, որը խուսափելով թուրք պաշտոնիայի լպրիշ սիրահետումներից մեկնել է Փարիզ, այնտեղ աչքի ընկել հայկական թատերական ներկայացումներից։
Բրաուն համալսարանում սովորելուց հետո 16 տարեկանում Դեյվիդը տեղափոխվել է Նյու-Յորք և ուսանել թատերարվեստ տեղի «Նեյբրհուդ» թատրոնում՝ աշակերտելով դերասանուհի Յութա Հագենին։


== Ֆիլմագրություն ==
«Թշնամին ներքևում է»
«Ռոբին Հուդի որդին», Ջեյմիի դերով
«Ծովայիններ, առաջ», Ջեթֆիլդի դերով
«Կորուսյալ աշխարհ», Էդ Մալոունի դերով
«Երբևէ պատմված ամենամեծ պատմությունը», Փիլիպոսի դերով


== Պատմություն ==
Դևիդ Հեդիսոնը զբաղվել է նաև տարբեր մարզաձևերով (ձիարշավ, լող, դահուկ, թենիս), սիրել է հավաքել հին ձեռագրեր։ Եղել է ՀԲԸՄ անդամ, 1980 թվականին մասնակցել է «Լու Գրանտ» հեռուստածրագրին «Ուշադրության կենտրոնում հայերն են» մասում։ Բարձահասակ, կաղնեգույն աչքերով, աթլետիկ կազմվածքով գեղադեմ Դեյվիդ Հեդիսոնը կինո է մուտք գործել 1957 թվականին։ Նա նկարահանվել է նաև Ջեյմս Բոնդի մասին պատմող կինոֆիլմերում։ Դերասանի ավագ դուստրը՝ Ալեքսանդրա Մերի Հեդիսոնը գնացել է հոր ճանապարհով։


== Ծանոթագրություններ ==


== Արտաքին հղումներ ==
Պաշտոնական կայքը